বৃহৎ নিকোবর দ্বীপ

বৃহৎ নিকোবর হল সুমাত্রার উত্তরে ভারতের নিকোবর দ্বীপপুঞ্জের দক্ষিণতম এবং বৃহত্তম দ্বীপ। ১৫শ শতাব্দীতে, ঝেং হির ভ্রমণের সময় উ বেই ঝি এর মাও কুন মানচিত্রে বৃহৎ নিকোবর দ্বীপটিকে "চুই ল্যান দ্বীপ" (翠蘭嶼) হিসাবে নথিভুক্ত করা হয়েছিল। গ্রেট নিকোবর দ্বীপটি ২০০৪ ভারত মহাসাগরের ভূমিকম্প ও সুনামিতে মারাত্মকভাবে ক্ষতিগ্রস্ত হয়েছিল, প্রচুর মানুষ মারা গিয়েছিল এবং এক দিনেরও বেশি সময় ধরে এই দ্বীপটি বাইরের সমস্ত যোগাযোগ থেকে বিচ্ছিন্ন ছিল। সুমাত্রা দ্বীপটি, বৃহৎ নিকোবরের ১৮০ কিমি (১১০ মা) দক্ষিণে অবস্থিত। বৃহৎ নিকোবর দ্বীপটি ৯২১ কিমি২ (৩৫৬ মা২) অঞ্চল নিয়ে বিস্তৃত। তবে এখানে খুব কমই জনবসতি রয়েছে। এখানকার জনসংখ্যা ৮০৬৭, মূলত অতিবৃষ্টি অরণ্য দ্বারা আচ্ছাদিত এবং এর বিভিন্ন বন্যপ্রাণীর জন্য পরিচিত। দ্বীপটিতে বৃহৎ নিকোবর জীবমণ্ডল সংরক্ষণ রয়েছে। এছাড়াও ক্যাম্পবেল বের কাছে ভারতের দক্ষিণতম বিন্দু ইন্দিরা পয়েন্ট এবং আইএনএস বাজ নৌ বিমান বন্দর রয়েছে, ভারতের সামরিক বাহিনী এবং আন্দামান নিকোবর কমান্ড (এএনসি)র যৌথ পরিষেবার অধীনে। এটি ভারতের সামরিক বাহিনীর দক্ষিণতম বিমান বন্দর। দ্বীপটি শম্পেন জনজাতির বাসস্থান। এই দ্বীপে আলেকজান্দ্রা, অমৃত কৌর, ডোগমার এবং গ্যালাথিয়া সহ একাধিক নদী রয়েছে। কার্যত সমস্ত নদী দক্ষিণ বা দক্ষিণ-পশ্চিম দিকে প্রবাহিত হয়েছে, যা দ্বীপজুড়ে ভূ-খণ্ডের সাধারণ ঢালের সূচক। পুরো দ্বীপজুড়ে রয়েছে অমসৃণ পাহাড়, এদের মূল ধারাটি গেছে উত্তর-দক্ষিণ অভিমুখে। এই ব্যাপ্তির একটি অংশ মাউন্ট থুলিয়ার, পুরো নিকোবর দ্বীপে সর্বোচ্চ, সমুদ্র তল থেকে ২৪২ মিটার ওপরে। ইন্দিরা পয়েন্ট (৬°৪৫’১০″উত্তর এবং ৯৩°৪৯’৩৬″পূর্ব) বৃহৎ নিকোবর দ্বীপ এবং ভারতের দক্ষিণতম বিন্দু। ২০০৪ সালের ২৬ ডিসেম্বরের সুনামিতে ইন্দিরা পয়েন্ট ৪.২৫ মিটার নিচে নেমে যায় এবং সেখানকার বাতিঘরটি ক্ষতিগ্রস্ত হয়। বাতিঘরটি পরবর্তীকালে সারিয়ে তোলা হয়। দ্বীপের বেশিরভাগ অংশকে বৃহৎ নিকোবর জীবমণ্ডল সংরক্ষিত স্থান হিসাবে মনোনীত করা হয়েছে— এটি অনেকগুলি অনন্য এবং স্থানীয় প্রজাতির উদ্ভিদ এবং প্রাণীর আবাসস্থল। এদের মধ্যে আছে নিকোবর স্ক্রাবফাউল (মেগাপোডিয়াস নিকোবারিয়ানসিস , একটি বৃহৎ পদ পাখি), ভোজ্য-বাসার সুইফলেট) (এরোড্রামাস ফিউসিফাগাস), নিকোবর লম্বা-লেজ ম্যাকাক (ম্যাকা ফ্যাসিকুলারিস ওম্ব্রোসা), লোনা পানির কুমির (ক্রোকোডিলাস পোরোসাস), বড় চামট সাগর কাছিম (ডার্মোচেলিজ করিয়াসিয়া), অ্যাম্বন ডিবা কাইট্টা, নিকোবর গাছের টান, রেটিকুলেটেড পাইথন (পাইথন রেটিকুলাটাস) এবং বৃহৎ ডাকাত কাঁকড়া (বা নারকেল কাঁকড়া, বির্গাস ল্যাট্রো)। "Islandwise Area and Population – 2011 Census" (পিডিএফ)। Government of Andaman। ২৮ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ নভেম্বর ২০১৯।  Registration Plate Numbers added to ISO Code "Wu Bei Zhi Map 17"। Library of Congress।  "Naval air station opened in Campbell Bay"। The Hindu। ৩১ জুলাই ২০১২।  "INS Baaz to keep hawk eye on threats in Indian Ocean Region"। The Times of India। ১ আগস্ট ২০১২। ২৬ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৯।  Trivedi, Rajni; Sitalaximi, T.; Banerjee, Jheelam; Singh, Anamika; Sircar, P. K.; Kashyap, V. K. (মার্চ ২০০৬)। "Molecular insights into the origins of the Shompen, a declining population of the Nicobar archipelago"। Journal of Human Genetics। 51 (3): 217–226। ডিওআই:10.1007/s10038-005-0349-2। পিএমআইডি 16453062।  Shyam Singh Shashi (২০০৫), Encyclopaedia of Indian Tribes, Anmol Publications Pvt Ltd, আইএসবিএন 81-7041-836-4, ... The main hill range runs from the north to south. Average height of the hills is 300m to 400m. The highest peak is Mount Thullier ... উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে বৃহৎ নিকোবর দ্বীপ সংক্রান্ত মিডিয়া রয়েছে। "Nicobar completely devastated" – from rediff.com 2001 Census – from the Andaman & Nicobar Police Great Nicobar Biosphere Reserve উইকিভ্রমণ থেকে বৃহৎ নিকোবর দ্বীপ ভ্রমণ নির্দেশিকা পড়ুন। টেমপ্লেট:Nicobar district